cyanic-selkie/wikianc huggingface dataset:
Автомобильді сатып алу және оның құжаттарын дайындау
Автоәуесқойлар автомобильге қоса берілетін нұсқаудағы тізімге сәйкес оның комплектісінің түгелдігін, қорабы мен доңғалағының механикалық зақымдалудан амандығын, сондай-ақ двигательдің, бақылау приборларының, жарық көздерінің, шыны тазалағыштардың, жылыту жүйелерінің, әйнек көтергілердің жұмыс істеуін тексеруі қажет. Машинаның ақаусыздығына көз жеткізу үшін оны сауда қызметкерлерін қатыстыра отырып, жүргізіп сынаған жөн.
Автомобильді жасап шығарушы заводтың келілдік шарты және оған талап қою жолдары нұсқауда көрсетілген, ал нұсқау автомобильші сатып алу кезінде қоса беріледі; автомобиль иесі онда көрсетілген нұсқауларды бұзса, ол заводтан кепілдік шартын орындауды талап ету құқығынан айырылады.
Автомобильді сатын алғаннан кейін 48 сағат мерзім ішінде оны Мемлекеттік автоинспекциясының тіркеуінен (есепке қою) өткізу керек. Машинаға нөмірлік таңба және техникалық паспорт алғаннан кейін ғана оны пайдалануға рұқсат етіледі.
Жаңа автомобильді техникалық бабына келтіру
Бабына келтіру дегеніміз — автомобильді алғашында 1500—2000 км-ге дейін жүргізіп байқайтын кезең.
Осы кезеңде барлық механизмдер бөлшектері (детальдары) өзара үйлесіп неғұрлым интенсивті жұмыс атқарады, сондықтан автомобильді, әсіресе двигательді техникалық бабына келтіру кезінде ерекше ұқыптылықпен қараған жөн.
Двигательді қыздыру кезінде де, сондай-ақ оның қозғалысы кезінде де иінді біліктің тым баяу немесе тым шапшаң айналуына жол бермеу керек. Бірінші жағдайда қажалатын бөлшектерге май жеткілікті мөлшерде келіп үлгірмейді, ал екінші жағдайда бөлшектердің жанасатын жерінде қажеттен артық жылу пайда болады. Мұның бәрі бөлшектерді тез істен шығаруы мүмкін. Егер машина жол қиындығына кезікпесе, яғни қалың құм мен қардан, батпақтан, тік өрден және байқалардан аулақ болса, онда бөлшектерге аралық күш түсу мүмкіндігі азаяды.
Әрқашанда машинаны қажетті беріліске (передача) дер кезінде қосып, двигательдің «зорыға» жұмыс істеуіне, яғни оның көп күш түскен кезде баяу айналуына жол бермеу керек. Мұның, ең алдымен, жиі айналымды двигательдермен жабдықталған автомобильдерге қатысы бар. Автомобильдерді техникалық бабына келтірген кезде бөлшектер үйлесімді жұмысқа түсіп қана қоймай, сонымен қатар олардың кейбіреулері ішінара деформацияланады (пішінін өзгертеді), яғни бұранда мен тығыздағыш аралық төсем салады.
Алғашқы жол жүргенде бұрапдалық қосылыстардың бекіткіштерін тексеру және автомобильдің негізгі тораптарының атқаратын жұмысына зер салып қадағалау керек. Тежегіштер ерекше көңіл аударуды талап етеді. Әдетте тежегіш қалыптарының дұрыс реттелмеуінен, яғни олардың қозғалыс кезінде үйкелуінен тежегіш барабандары шамадан тыс қызып кетеді. Мұндай жағдайда доңғалақты бөлек алып, қалыптарды қарал шығу керек. Егер олардың аздаған жері ғана барабанға тиетін болса, онда оның түйісетін аумағын көбейту үшін деңес жерін егеп тастаған жөн.
Автомобильді техникалық бабына келтіру барысында алдыңғы доңғалақтың күпшегі қызып кетпеуін бақылаған дұрыс. Егер оның қатты қызып кеткендігі байқалса, онда күпшек гайкасының қалай бекітілгендігіне әрі подшипниктердегі май дыңбар-жоғына көңіл аударған жөн. Алдыңғы доңғалақта люфт пайда болған жағдайда да нұсқауда көрсетілген талапқа сәйкес шешім жасау керек. Машинада ақау байқалғанда немесе бөгде шу пайда болғанда, оны тоқтатып, бөгде дыбыстық себебін анықтап алған жөн. Бұдан әрі қарай жүру-жүрмеуді, ақаулы сол жерде түзетуді немесе машинаны сүйретіп алып кетуді тек осыдан кейін ғана шешуге болады.
Автомобильді пайдалану. Автомобильдің сенімділік, қызмет мерзімінің ұзақтығы мен үнемділігі көбінесе нұсқау талаптарының, жолда жүру ережелерінің және дәл осы автомобильді жүргізу үшін ұсынылатын әдістердің қалай орындалатындығына байланысты болады.
Агрегаттар мен тораптардың қалыпты жұмыс атқаруын қамтамасыз етуге қажетті негізгі шарттардың бірі'' — машиналық нақ осы түріне сәйкес келетін жанармайлау материалдарын қолдану болып табылады. Бір маркалы бензинді екінші маркамен тек заводтың кепілдемесіне сәйкес қана ауыстыруға болады.
Белгіленген бензиннің орнына октан саны (ол белгіленген маркада цифрмен көрсетілген, мысалы А-72, АИ-93) өте төмен басқа бензинді пайдалануға рұқсат етілмейді. Мұндай ауыстыру двигатель цилиндрлерінде детонация туғызады (әсіресе күш көбірек түскен кезде, металдың тарсылы күшейеді). Детонациялы двигатель ұзақ жұмыс істемеген күннің өзінде поршеннің күйіп кетуіне, клапандардың, кривошипі шатун тобы бөлшектерінің мерзімінен бұрын тозуына немесе бөлінуіне және басқа ақауларға әкеп соқтыруы мүмкін.
Кестеде көрсетілмеген, бұрын шығарылған автомобильдердің («Запорожец» 965 А және «Запорожец» 966 В, «Москвич-407» және «Москвич-403», «Волга» ГАЗ-21Р, «Победа» М-20) двигательдері А-72 маркалы бензинді пайдалануға есептелген (оны А-76 маркалы бензинмен ауыстыруға болады).
Двигательді, беріліс қорабын, трансмиссияны, руль механизмін майлауға сәйкес келмейтін майды қолдану машина бөлшектерінің мерзімінен бұрын тозып, істен шығын қалуына әкеп соқтырады.
Волга автозаводының іске қосылуына байланысты «Жигулилерге» арналып шығарыла бастаған ең жоғарғы, сортты майлау материалдары мен сұйықтар бұрын қолданылып келген материалдарды бірте-бірте ығыстырыл шығаруда. Жаңа майға немесе сұйыққа көшкенде автомобильдің тиісті жүйелері мен тораптарын тазалап жуу қажет, сонда олардың ескі май құрамдарымен араласуына жол берілмейді.
Майлау жүйесін арнаулы ВНИИНПФД майымен, салқындату жүйесін тазартылған сумен, тежегішті «Нева» сұйығымен тазартып жуады.
Автомобильді пайдалалғанда шинаны дұрыс күтіп ұстаудың, баптаудың маңызы өте зор. Оның тозуы бірқатар себептерге, соның ішінде камерадағы қысымға байланысты болады. Егер қысым қалыптағысынан (нұсқауда көрсетілгеннен) кем болса, онда шинаның бүйірлеріне шамадан тыс күш түседі, осының нәтижесінде корд жіптері ыдырайды да, шина бүлінеді.
Мұндай жағдайда шина протекторы біркелкі тозбайды, яғни протектордың жол жиегіне тиетін бүйірлері оның орталық бөлігіне гөрі едәуір тез тозады. Шиналардағы қысым шамадан тыс артық болғанда, керісінше барлық күш протектордың орталық бөлігіне түседі, соның салдарынан протектордың негізінен жолға тиетін орталық бөлігі тозады.
Шинадағы қысымды салқын күйінде (әсіресе ұзақ сапарға шығар алдында күн сайын тексеру қажет). Манометрдің көрсеткішіне сенімді болу үшін, оны басқа манометрдің көрсеткішімен үнемі салыстырып отыру керек. Автомобильдің жүру жылдамдығы неғұрлым жоғары болса, шина соғұрлым тез тозады. Егер тас төселген жақсы жолмен жоғары жылдамдықпен ұзақ жүру қажет болса, онда шинадағы қысымды қалыптағыдан гөрі 0,1—0,2 атмосфераға арттыруға болады, бұл шинаның жақсы сақталуына мүмкіндік береді.
Дереккөздер
Санат:Тұрмыс
Ағартушылық дәуірі
Ағартушылық дәуірі (Age of Enlightenment) — 18-19 ғасырларда дамыған идеялық ағым. Оның өкілдері ізгілік, әділеттілік идеялары мен ғылыми таным-білім негіздерін тарату жолдары арқылы қоғам кемшіліктерін түзетуге, оның талғам-талаптарын, саясатын, тұрмысын өзгертуге күш салды. Ағартушылар қатарында т.б. болды. Олар өз уағыздарын, қоғамның барлық топтары мен жіктеріне, әсіресе, билік иелеріне бағыштады. Қоғамдағы кертартпа көріністердің бәрі адамдардың надандығынан, олардың өз табиғатын өзі түсінбеуінен деп білді. Ағартушылық шіркеулік идеология ықпалына, діни догматтарға, схоластикалық ой-ағымдарына қарсы болды. Ағартушылар қоғам дамуындағы сананың айқындаушы рөлі туралы түсініктерге ден қойды. Ағартушылық 18 ғасырдағы әлеуметтік көзқарастардың қалыптасуына едәуір ықпал етті. Шығыс елдерінде бұл ағым біршама өзіндік сипатта өркен жайды.
Дереккөздер
Санат:Философия тарихы Санат:Тарихи кезеңдер Санат:Ағарту Санат:Батыс мәдениеті
Ақши ауылдық округі (Еңбекшіқазақ ауданы)
Ақши ауылдық округі — Алматы облысы Еңбекшіқазақ ауданындағы әкімшілік бірлік.
Әкімшілік құрамы
Құрамына Ақши, Қазатком, Қайрат, Сазы ауылдары кіреді. Орталығы - Ақши ауылы.
Халқы
2009 жылғы санақ қорытындысы бойынша округтегі халық саны 6421 адамды құрады.
Дереккөздер
Санат:Еңбекшіқазақ ауданы ауылдық округтері
Байдүйсен Оразов
Байдүйсен Оразов (1911 жылы туған, қазіргі Шиелі ауданы – ...) – еңбек және соғыс ардагері.
Арғын тайпасының Тарақты руынан шыққан.
Еңбек жолын ауыл шаруашылығын ұйымдастыру кезінде бастаған. 1938 жылы Оразов Керделі ауылдық кеңесі атқару комитетінің төрағасы болып сайланды. 1963 жылы ұжымшар, кейіннен ауылдық Кеңес атқару комитетінің төрағасы қызметтерін атқарды. 1963 жылы ''Ы. Жақаевтың'' шақыруына үн қосып, Шиелі ауданындағы «Коммунизм» ұжымшарында күріш өсіретін звено жетекшісі болуға тілек білдірді. 1964 жылы 25 га күріш егістігінің әр гектарынан 45 ц-ден, кейінгі жылдары 55 ц-ден өнім алды. 1967 жылы 19 сәуірде Оразовқа Социологиялық Еңбек Ері атағы берілді.
Сілтемелер
Қазақ энциклопедиясы
Санат:Әдебиет Санат:Социалистік еңбек ерлері
Гугун мұражайы
Гугун мұражайы – ортағасырлық қытай сәулет өнерінің бірегей ескерткіші. 1420 жылы Пекин қаласындағы Тянаньмэнь алаңының солтүстік жағына салынған Мин және Цин әулеті императорларының сарайы болды. Аумағы 723600 метр квадрат. Айналасы биіктігі 10 метр дуалмен қоршалған. 1912 жылы Қытайда патшалық билік жойылып, республика жарияланған соң сарайдың бір бөлігінде ескі мәдени жәдігерлер көрмеге қойыла бастады, 1918 жылы мемлекеттік мұражай осында көшірілді. 1925 жылы Қытай үкіметі оны Гугун мұражайы етіп қайта құрып, көпшіліктің көруіне рұқсат берді. Экспонаттардың жалпы саны 1 миллион 100 мың. Мұражайда сирек кездесетін тарихи, әдеби, діни қолжазбалар мен ксилографиялық кітаптардың 500 мыңнан астам данасы сақтаулы. Олардың ішінде қытайшадан басқа шүршіт (маньчжур), моңғол, тибет, ұйғыр, түрік-шағатай жазуындағы кітап, қолжазбалар да мол. 1948 жылы Гоминьдан үкіметі Гугун мұражайынан әр түрлі мұралар мен сирек кездесетін қолжазба кітаптардың 230 мыңнан астам данасын Тайваньға алып кетті. 1965 жылы Тайвань – Гугун мұражайы ашылды.
Дереккөздер
Санат:Қытай мұражайлары Санат:Мұражайлар
Абайтанудан жарияланбаған материалдар
«Абайтанудан жарияланбаған материалдар» - «Ғылым» баспасынан 1988 ж. жарық көрген ғылыми зерттеу мақалалар мен құжаттар жинағы. Авторы - М. О. Әуезов. Жинақ алғысөзден және көлемді 8 тақырыптан тұрады. Онда академиктің абайтану мәселелеріне байланысты орыс және қазақ тілінде жазылған зерттеулері, жүйелеген материалдары, баяндамалары, оқыған дәрістері, хаттары, жоспарлары енгізілген. Сондай-ақ ақын өмірбаянынан бастап, оның шығармаларының басылымдарына енгізген текстологиялық өзгерістері, Абай мұрасының рухани көздеріне, ақындық дәстүріне байланысты ғылыми болжамдары мен нақты тұжырымдарын танытатын еңбектері жүйелі түрде топтастырылған. Жоғары оқу орындарында абайтанудың арнаулы курсында оқыған дәрістері жеке тарауға жинақталған. Кітап соңында ғалымның осы жинаққа енгізілген мақалаларына ғылыми түсініктеме берілген. Кітап әдебиетшілерге, тарихшыларға, философтарға, көпшілік оқырманға арналған. Көлемі 19,2 баспа табақ, 2300 дана болып басылған.
Дереккөздер
Санат:Абай энциклопедиясы
Эшерт
250px|thumb|Картада орналасуы Эшерт (Eschert) — Швейцарияның Берн кантонында орналасқан коммуна. Мутье округінің құрамына кіреді.
2006 жылғы мәліметтер бойынша тұрғындарының саны 369 адамды құрайды. Алып жатқан жер аумағы 6.56 км² шамасында. Ресми идентификациялық коды — 692, пошта индексі — 2743.
Сыртқы сілтемелер
Санат:Берн елді мекендері
Муссон
Муссон (mousson, маусым – жыл мезгілі), жер бетіне таяу тропосфераның төменгі қабатындағы ауа массаларының жыл мезгілдеріне қарай алмасатын маусымдық ағысы.
Маусым ауысуы кезінде желдің басым бағыты 120 – 180º-қа өзгеріп тұрады. Муссонның пайда болуының басты себебі — құрлық пен мүхиттың біркелкі ысымауы. Атмосферада циклонды, антициклонды аймақтардың түзілуі, құрлық пен теңіздің әркелкі жылынып, суынуы, олардың арасындағы қысым айырмашылығы, жылу режимінің өзгеруі салдарынан ауа жылына екі рет орын ауыстырып ығысады. Жаздық ылғалды (мұхиттық) муссон мұхиттан салқын, ылғалды ауа әкелсе, қысқы (континенттік) муссон құрлықтан мұхитқа суық, құрғақ ауа тасымалдайды. Муссондар тропиктік және тропиктік емес деп бөлінеді. Тропиктік муссонның бағыты және жылдамдығы жоғары, әсері күшті; олар Оңтүстік және Оңтүстік-Шығыс Азияға тән, онда ылғалды мезгілде бірнеше мыңдаған мм жауын-шашын түседі. Тропиктік емес муссон Шығыс Азияға тән. Мұнда муссонның әсері шамалы. Қысқы құрғақ муссон Сібірдің өте суық ауасын Тынық мұхиттың жағалауына әкеледі; Жазғы ылғалды муссон мұхит жағалауына мол жауын-шашын апарады. Муссон атмосфераның жалпы айналымы жүйесінде маңызды орын алады және муссонды климат бар елдер экономикасының дамуына елеулі әсер етеді.
Муссондар циклондар мен антициклондар неғұрлым тұрақты болатын және олар маусым бойынша күрт айырмашылық жасайтын аудандарда қалыптасады. Муссондарды тропиктік және тропиктік (экваторлык; )муссондар деп жалпы екі топка беледі.
Тропиктік емес муссондар жылдың бір мезгілінде құрлық пен мұхиттың жылынуының әркелкі болуына байланысты туындайды. Олар, негізінен, солтүстік жарты шарда айқынырақ байқалады. Мұнда материктердід шығыс жағалаулары коңыржай және субтропиктік ендіктерде муссондық циркуляция ықпалында болады. Өйткені бұл аудандарда батыс желдерінің әсері азаяды, сондықтан құрлық пен көршілес орналаскан мұхит айдыны арасындағы температура мен қысым айырмашылығы маусымдық тұрақты желдердің (муссондардың) пайда болуына жағдай жасайды. Қоңыржай ендіктерде батыс желдерінін багытына қарама-қарсы соғатын жазғы муссондар құрлыққа жауын-шашын әкеліп, ауа температурасын едәуір төмендетеді.
Ең тұрақты және айқын байқалатын муссондар тропиктік ендіктерде пайда болады. Тынық және Атлант мұхиттарының тропиктік ендіктерінде жыл бойы пассаттар басым келеді. Сондықтан тропиктік муссондар тек Тынық мұхиттың батыс бөлігі мен оған көршілес Шығыс Азия мен Индонезия жағалауларында ғана айкын байқалады. Муссондық циркуляция Үнді мұхиты алабының тропиктік ендіктерде жатқан үлкен кеңістіктерін қамтиды. Бұл Үнді мұхитының екі ірі құрлыктың аралығындағы орнымен және екі жарты шарда орналасуымен түсіндіріледі.
Тропиктік (экваторлық) муссондардың пайда болуына субтропиктік антицикпондар мен экваторлық төмен қысымды алаптың жыл мезгілдеріне қарай орын өзгертуі тікелей әсер етеді. Шілдеде экваторлық төмен қысымды алап солтүстік жарты шардың неғұрлым жоғары ендіктеріне қарай, ал қаңтарда, керісінше оңтүстік жарты шарға қарай ығысып, орын ауыстырады. Субтропиктік антициклондар да осы бағытта ығысады. Экваторға көршілес аймақтарда қоқымдық орталықтардың жыл мезгілдеріне қарай күрт орын ауыстыруына байланысты басым желдердің де бағыты өзгереді. Тропиктік муссондарға екі жарты шардың жыл ішінде біркелкі жылынбауы да себепші болады.
Шығыс бағыттан соғатын қысқы, муссон пассаттардың бағытына сәйкес келеді. Қысқы муссон кезінде ауаның материктен мұхитқа бағытталуы құрғақ кезеңнің осы мерзімге сәйкес келуіне себепші болады. Бағыты пассаттарға қарама-қарсы болатын жазгы муссон кезінде ауа мұхиттан материкке бағытталады, сондықтан жаңбырлы кезең, негізінен, жаз мезгіліне сәйкес келеді.
Жалпы алганда, Жер шарында жылына орташа есеппен 70-ке жуық тропиктік циклондар пайда болады. Тропиктік циклондардың қайталану максимумы сол жарты шардың жазы мен күзіне сәйкес келеді. Оңтүстік Азияда циклондар көктем мен күзде байқалады. Желдері тұрақты соғады. Тропиктік белдеудің шығыс жағалауы климаттық жағдайдың біршама қолайлылығымен ерекшеленеді. Жағалау бойымен жылы ағыстардың өтуіне байланысты батыспен салыстырғанда температура біршама жоғары, жауын-шашын мол. Тау беткейлерінде жылына 1500—2000 мм жауын-шашын түседі.
Субтропиктік белдеудің жазы тропиктік белдеуге өте ұқсас, антидиклондың режім басым болады. Тропиктік белдеуге қарағанда субтропиктер күн жылуын 20%-дай аз алады (2 1 00 -102 — 25 20 -102Дж/см2-ге дейін), сондықтан климаттың маусымдық сипаты айкынырақ байқалады. Қыс кезінде циклондық әрекеттер жиі қайталанады. Белдеу бойынша батыстан шығысқа жүрген сайын климаттың ішкі айырмашылықтары күшейеді. Батыс жағалық бөліктерге жазы құрғақ, қысы ылғалды болатын субтропиктік жерортатеңіздік климат сипаты тән. Құрлық ішіне енген сайын климат континентті сипат алады (мұндай климат жағдайлары тән болатын ірі шөлдерді картадан табыңдар). Материктердід батыс жағалауында климат муссондық сипатка ауысады. Қыс салыстырмалы түрде суық әрі құрғақ, ал жаз ыстық, ылғалды.
Қоңыржай белдеулерде жыл бойы қоңыржай ауа массалары мен батыс желдері басым болады, тропиктік белдеулермен салыстырғанда едәуір салқын, жыл мезгілдері айкын байқалады (ол неліктен?). Қоңыржай климаттық белдеу әсіресе солтүстік жарты шарда өте көлемді болады, сондықтан радиациялық баланс солтүстігінде 1260-102 Дж/см2-ден оңтүстігінде 2100102 Дж/см2-ге дейін жоғарылайды. Температура белдеу ішінде солтүстіктен оңтүстікке және батыстан шығысқа қарай өзгереді. Әсіресе қысқы температура құрлықтың ішкі аудандарында антициклондық режім әсерінен күрт төмендейді. Мұның әсерінен Еуразияда солтустік жарты шардың суықтық полюсі орналасқан (карта бойынша оның орны мен температуралық көрсеткіштерін анықтаңдар).
Жауын-шашынның жылдық мөлшері, жалпы алғанда, біршама мол болғанымен, белдеу ішінде әркелкі таралады. Материктердің батысында ылғал мол, бұл мұхиттардағы ылғалды ауа массаларының батыс желдер арқылы тасымалдануымен байланысты. Шығысқа қарай ауа ылғалынан айырылып, континенттік сипат алады, жауын-шашьш күрт азаяды. Ал материктердің шығыс жағалауларында мұхиттардың ықпалының күшеюіне байланысты жауын-шашын мөлшері артады. Белдеуде батыстан шығысқа қарай мынадай климат сипаттары айқын ажыратылады: қоңыржай теңіздік, қоңыржай контипенттік, континенттік, шұғыл континенттік, муссондық.
Субарктикалық және субантарктикалық белдеулер екі жарты шардың поляр маңы аудандарын алып жатыр. Мұнда жылдық радиациялық баланс 630-102 Дж/см2-ден 924-102 Дж/см2-ге дейін өзгереді. Жазда коңыржай, қыста арктикалық және антарктикалық ауа массалары басым болады. Жазы салыстырмалы түрде жылы, бірақ қысқа болады, қысы өте қатал. Жылдың температуралық амплитуда аса үлкен емес. Жауын-шашынның жылдық мөлшері 200 мм-ден аз, көбінесе қатты күйде түседі.
Арктикалық және антарктикалық белдеулер екіжартышардың полюс маңын алып жатыр. Бұл белдеулерде радиациялық баланс 294 -102 Дж/см2 шамасында.
IC 3178
Ашылуы
Бұл нысан Индекс каталогтың түпнұсқа басылымының тізіміне енеді.
Сыртқы сілтемелер
IC 3178 Санат:Вероника шашы (шоқжұлдыз)
Ауыл (партия)
«Ауыл» Халықтық-демократиялық патриоттық партиясы (қысқартқанда «Ауыл» партиясы, Ауыл ХДПП) — Қазақстандағы ресми тіркелген социал-демократиялық және аграристік саяси партия. Партия 2000 жылы тіркелгенімен 2023 жылы ғана Мәжілісте тұңғыш мандаттарына ие болды. Партия оппозициялық емес болып келеді, және Тоқаев саясатын қолдайды.
Құрылтай съезі 2000 жылы 30 қаңтарда өтті. 2000 жылы 30 наурызда Әділет министрлігінде тіркелді. Партияның тұңғыш төрағасы болып Ғани Қалиев сайланды. Оның қазіргі төрағасы — Сенат депутаты Әли Бектаев.
Әкімшілігі
Жоғарғы органы – партия съезі, басшы атқарушы органы – саяси кеңесі, жұмысшы органы – саяси кеңестің саяси бюросы, бақылаушы органы – Орталық тексеру комиссиясы. Қазақстанның 2002 жылы 15 шілдеде қабылданған «Саяси партиялар туралы» заңына сәйкес 2003 жылы 2 сәуірде Әділет министрлігінде қайта тіркеуден өтті.
Сын
Ауыл еңбеккерлерінің өкілі дегеніне қарамастан, партия шағын және орта фермерлердің мүдделеріне мән бермей, оның орнына Өмірзақ Шөкеев сынды олигархтармен басқарылатын Қазақстан агроөнеркәсіп кешені қауымдастығы альянсы мен басқа ұқсас ұйымдармен ынтымақтасады деп сынға алынды.
Дереккөздер
Санат:Қазақстан саяси партиялары
Балалық шақ
thumb| alt=A. thumb| alt=A. thumb| alt=A.
Балалық шақ — адам өмірінің туғаннан бастап жасөспірімдік (13 — 14 жас) кезеңге дейінгі атауы. Педагогикада Балалық шақ негізгі кезеңдерге ажыратылады. Мысалы, мектепке дейінгі шақтың өзі нәрестелік, бөбектік, сәбилік, естияр-балдырғандық деп бөлінеді. Бұлар балабақшадағы топтарға сәйкес: үш жасқа дейін бөбектік, үш пен бестің арасы сәбилік, бес пен жеті жас арасы естиярлық, бүлдіршіндік болып бөлінеді. Оқыту мен тәрбие процесінің негізгі кезеңдеріне және балалардың даму ерекшеліктеріне сәйкес жеті мен он жеті жастың аралығы мектептік шақ деп аталады. Мұның өзі үш кезеңге бөлінеді:
Бір жас тобындағы балалардың мінез-құлқында елеулі айырмашылықтар болады, сондықтан жас психологиясының сипаттамасы шамамен ғана белгіленеді. Баланың жан дүниесі бір қалыпты дамымайды, ол кейде баяу, кейде секірмелі түрде өтеді. Балалық шақтағы психология даму процесі баланың отбасымен, өскен ортасымен тығыз байланысты; қазіргі Бала психологиясы.
Дереккөздер
Санат:Адам
Айдарлы аражегіш
Айдарлы аражегіш — Қаршыға тұқымдасына жататын жыртқыш құс.
Сипаттамасы
Айдарлы аражегіш кәдімгі аражегішке өте ұқсас құс. Одан тек қана құйрығының түсімен ерекшеленеді құйрығының ұшына таман қалың, қошқыл жолағы болады, ал кәдімгі аражегіштің құйрық біркелкі шиммайлы болып келеді. Бұдан басқа ересек айдарлы аражегіштердің ақшыл, алқымның төменірек тұсы тағаға ұқсас қошқыл түспен көмкеріледі. Дегенмен бұл екі түрдің айырмашылығын анықтау тіпті мамандар үшіін де проблема болып келеді.
Салмағы 0,7-1,5 кг, дене тұрқы 59-66 см, еркек дарасының қанаты 40,4-44,5 см, ұрғашы дарасында 43,7-49,7 см, қанат жайғанда — 150-170 см-ге жетеді.
Таралуы
Айдарлы аражегіш Шығыс Сібір және Оңтүстік Азия да өмір сүреді, сондай-ақ жылыстау кезінде Қазақстанның оңтүстік бөлігінде кездеседі
Дереккөздер
Санат:Қаршыға тұқымдасы
Сан-Франсиску-ди-Паула (Минас-Жерайс)
2006 жылғы мәліметтер бойынша тұрғындарының саны 6 815 адамды құрайды. Алып жатқан жер аумағы 316,414 км² шамасында. Халық тығыздығы — 21,5 адам/км².
Тарихы
Қала 1963 жылы құрылған.
Санат:Минас-Жерайс елді мекендері
Байғали Түймебайұлы Момбеков
Әкесі - Момбеков Түймебай, теміржолшы болған. Анасы - Мақұлбаева Жайсаңгүл, үй шаруасымен айналысады. Құрманғазы атындағы Алматы мемлекеттік консерваториясының жөке ән айту факультетін бітірген (1986), onepa және камералық әнші, оқытушы.
Қазақ, орыс және итальян (сөздікпен) тілдерін біледі. «Нұр Отан» ХДП мүшесі (2007 жылдан). 1999 жылдан - Абай атындағы мемлекеттік академиялық опера және балет театрының солисі. 2000 жылдан бері - К. Байсейітова атындағы Ұлттық опера және балет театрының солисі.
Қазақстанның болашағы туралы болжамы - ''«Жарқын әрі ашық»''. Хоббиі - шоумен. Сүйіп оқитын әдебиеті - бүкіләлемдік классикалық әдебиет.
Үйленген. Жұбайы - Момбекова Сәбира, үй шаруасымен ай- налысады. Қыздары - Момбекова Әйгерім (1982 ж. т.), Мом- бекова Ботагөз (1989 ж. т.), Байғапи Сабина (2004 ж. т.); ұлда- ры - Жалымбетов Әлібек (1985 ж. т.), Момбеков Жамбыл (1986 ж. т.).
Реильо
Реильо (Reíllo) — Испаниядағы муниципалитет. Кастилия — Ла-Манча автономды бірлестігіне қарасты Куэнка провинциясының құрамына кіреді.
2007 жылғы мәліметтер бойынша тұрғындарының саны 118 адамды құрайды. Алып жатқан жер аумағы 81,81 км² шамасында.
Сыртқы сілтемелер
Санат:Куэнка елді мекендері
Зоба
Зоба — Ресейдегі өзен. Пермь өлкесі, Киров облысы, Удмуртия Республикасы жер аумақтарынан ағып өтеді. Өзен сағасы Чус өзенінің оң жағалауынан 4,9 км қашықтықта орналасқан. Өзен ұзындығы 13 км-ді құрайды.
Су реестрінің мәліметтері
Ресей мемлекеттік су тізілімінің мәліметі бойынша Кама су алабы өңіріне жатады, өзеннің сушаруашылық бөлігі — Кама бастауынан Бондюг ауылындағы су бақылайтын постқа дейін. Өзен саласы — Белаяға қосылу құйылысына дейінгі Кама тармағының су алаптары, өзен алабы — Кама.
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Сыртқы сілтемелер
Санат:Ресей өзендері
Мохнот-Ега
Мохнот-Ега — Ресейдегі өзен. Ханты-Мансий АҚ жер аумақтарынан ағып өтеді. Өзен сағасы Пойк өзенінің оң жағалауынан 24 км қашықтықта орналасқан. Өзен ұзындығы 20 км-ді құрайды.
Су реестрінің мәліметтері
Ресей мемлекеттік су тізілімінің мәліметі бойынша Жоғарғы Обь су алабы өңіріне жатады, өзеннің сушаруашылық бөлігі — Обь Нефтеюганск қаласынан Ертіс өзенінің құйылысына дейін. Өзен саласы — Вах, өзен алабы — Ертіске қосылу құйылысына дейінгі (Жоғарғы) Обь.
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Сыртқы сілтемелер
Санат:Ресей өзендері
Саске Учиха
Саске Учиха (жап. "うちは サスケ") — Наруто манга және аниме-сериалының басты кейіпкерлерінің бірі.
Үлкен ағасы бүкіл кланды жойғаннан кейін, Саске оны өлтіруді мақсат етіп қойды, бұл үшін ол кез-келген тәсілмен күшті болуға тырысты. Алайда, кек алғаннан кейін ашылған шындық өткен оқиғаларды мүлдем басқа тұрғыда ашты. Ол өзінің командаластары Наруто Удзумаки мен Сакура Харуноға жанашырлық танытса да, әлсіздік сезімінен құтылу үшін және Орочимаруды табу мақсатымен достары мен үйінен бас тартуға мәжбүр болады. Коноха ауылынан кетіп Орочимарудың қарамағында тәлім тәрбие алады.
Саске бірнеше анимациялық фильмдерде және онымен байланысты өнімдерде, соның ішінде видео ойындарда, OVA, сондай-ақ Boruto сюжетінде: Naruto The Movie (2015) және оның жалғасы, Boruto: Naruto Next Generations (2016) анимациялық сериясында пайда болады, онда ол коноханың одақтасы ретінде көрсетілген, өз ауылын қолдайды және Нарутоның ұлы Боруто Удзумакидің тәлімгері болады.
Шығарманың сюжеті бойынша ол өз атын үшінші Хокагенің әкесі Саске Сарутобидің құрметіне алды, ол өз кезегінде жапон мәдениетінің танымал кейіпкерінің құрметіне автор атанды. Утиха жапон тілінде осы кланның символы болып табылатын желпуіш дегенді білдіретін утива сөзіне өте ұқсас. Бұрын мұндай желдеткіш сот рәсімдерінде, сарбаздарды жебелерден қорғау үшін және әсіресе отты үрлеу үшін қолданылған. Бір қызығы, Учиха кланының мүшелері от элементіне негізделген әдістерді қолданады.
Анимеде Саскені жапон тілінде Нориаки Сугияма, ал ағылшын тілінде Юрий Левенталь дыбыстаған.
Санат:Наруто әлемі
Aqjai'yq (телеарна)
Батыс Қазақстан облыстық телестудиясы өзінің тұңғыш хабарын 1964 жылы 26 қыркүйекте эфирге шығарды. 1964 жылы 15 тамызда Орал телеарнасының тұсауы кесілмес бұрын облыстық телевизия және радио хабары комитеті құрылып, оның алғашқы төрағасы болып сол кезде Мәскеу жоғары партия мектебін бітірген жергілікті маман Наурыз Сыдықұлы Сыдықов бекітілді. Облыстық телерадио ұжымын ширек ғасырға жуық басқарған ол басқарушылық қабілетімен телестудияның аяғынан қаз тұруына өзіндік үлес қосты. Биыл филиал басшысының бастамасы бойынша Орал қалалық мәслихатының шешімімен телестудия орналасқан көшеге Н.Сыдықовтың есімі берілді.
Одан кейінгі әр жылдары ұжымның тізгінін ұстаған Молдағали Рысқалиев, Ғарифолла Көшенов, Махамбет Машекенов, Мнир Сулейманов, Шавхат Өтемісов (қазір ҚР парламенті мәжілісінің депутаты) облыстық студияның дамуында өз іздерін қалдырды. «Қазақстан – Орал» телеарнасының қазіргі ізденістері мен табыстары Қазақ мемлекеттік университеті журналистік факультетінің түлегі, еңбек жолын осы студияда редакторлықтан бастаған Асыланбек Ғұбашевпен байланысты.
Ал теледидар тарихы туралы сөз болғанда арнаның алғашқы буын қызметкерлері болған А.Вдовин, А.Иночкин, Е.Қасенов, С.Ғұмаров, Л.Архипов, М.Нұғманова, С.Ғазизов, Ю.Юмашева, Н.Чесноков, Ғ.Тұрғаналиев, А.Дош, Ж.Габдуллина,А.Агелеуова, Л.Глазова, Р.Кабашева, Т.Гилманова, Г.Корчагина А.Қарасаева, А.Садомсков, К.Чукеев, С.Власов, В.Иванов Е.Чернов, И.Чеботарева, Т.Яценко, Л.Словцов, В.Ситник, З.Ляпина, Е.Киняхина, Л.Власова, В.Наугольнов, С.Квятковский, Р.Алексеева, В.Рассолов есімдері алдымен аталады.
Күнделікті жалпы эфир уақытының ұзақтығы 3-4 сағат болды. Бағдарлама жаңалықтар мен бір-екі хабардан және көркем фильмдер көрсетуден тұрды. Бастапқы уақытта хабарлар мен жаңалықтарды беруде фотосуреттер пайдаланылды. Кейін кинокамералар алынған соң фотосуреттерді қара – ақ түсті кинопленкалар ығыстыра бастады. Дегенмен фототілші штаты 15 жылдай сақталды.
Облыстық арна ашылған тұста одақтық және республикалық телевизияның қызметі әлі облыс орталығына жете қоймағандықтан оралдық көрермендер жергілікті хабарларды жіті қадағалап, жібермей қарайтын.
Телестудияның алғашқы буынына сәл кейінірек редакторлар Б.Далабаев, С.Қабашев, Қ.Миханов, В.Бучкин, М.Мұхитдинов, М.Никитин, Ю.Баев С.Абылаев, А.Салықов, Л.Корина, Т.Әліпқалиев, Б.Қуатов, М.Есламғалиев, Г.Доронин, Н.Крылова, С.Берхаиров, С.Сариев, Р.Калиев, Р.Таукина, Б.Мұхамбетәлиев, Т.Горбатова, В.Галактионова, Б.Баймұқанова, С.Хан, В.Григоркина, Е.Айпишев, А.Иманбаев, З.Өтепбергенова, С.Темешов, А.Ғұбашев, А.Нәріков, К.Камбетова, режиссерлер Н.Баймукашев, Н.Тухватуллина, М.Сулейманов, И.Гелешвили, Ә.Аманғалиева, С.Ғазизова, Ж.Салықова, Р,Жакенова, В.Юртаева, М.Бұлқашева, дыбыс режисерлері Б.Годунов, Р.Пицеевич, А.Қуатова, Ж.Сабирова, О.Тәженов, Н.Дүйсенов, Қ.Жүсібәлиева, Ж.Қағазбекова, инженерлер А,Каверин, Л.Титова, З.Ақбаева, А.Сурков, Е.Литвинов, дикторлар Қ.Төлеуішов, Л.Глазова, Ө.Қуатов, С.Нәбиуллина, Т.Құсайын, операторлар А.Әжімұқанов, С.Сұлтанғалиев, В.Горбатов, А.Водолазов, Б.Шляпин, Ю.Шляпин, В.Рубцов, С.Аббасов, С.Дияров, студия операторлары П.Неверковец, В.Гришин, В.Писаренко, В.Еремин, В.Петренко, Р.Ищанов, жарық беруші А.Иванов, пленка монтаждаушылар А.Парфенкова, З.Лебедова, З.Ляпина, Н.Попова, Г.Бектурлина қосылды. Суретшілер С.Муттер, Э.Ипмағамбетов, машинисткалар Р.Бисенғалиева, М.Қонашева, бутафор –декоратор Қ.Есқалиева, Т.Мартынова, Р.Елеубаева. Бұл буын негізінен хабарларды эфирге тікелей берді.
Облысқа іс-сапарлармен келген еліміздің танымал өнер адамдары мен ақын-жазушылары да студияға ат-басын бұрмай кетпейтін. Нәтижесінде көрермендер КСРО халық әртістері Б.Төлегенованың, Х.Бөкееваның, Е.Серкебаевтың және басқа да әйгілі өнер жұлдыздары мен Ж.Молдағалиев, С.Сейітов секілді белгілі ақындармен дидарласу мүмкіндігіне ие болатын. Арнаның шығармашылық ұжымы өз жұмыстарын одақтық және республикалық эфирден де көрсетуге тырысты. КСРО кезінде Орал студиясы дайындаған бағдарлама екі рет Мәскеуден, бірнеше рет Алматыдан берілді.
Тек 1979 жылдан бастап Орал телестудиясы бірқатар қара ақ түсті бейнетаспамен алдын ала жазып эфирге бере бастады. Телеарна алдымен өз заманының айнасы іспеттес. Облыстық теледидар ұжымы 60-70-ші жылдары Кеңес Одағының Батырлары М,Мәметова,С,Есқалиев,Е.Орақбаев пен тыл және тыңайған жерлерді игеруге атсалысқандар туралы онға тарта деректі фильмдер түсірді. Сапуатолла Ғазизов Кеңес Одағының Батыры, Жаңақала ауданындағы «Красногор» жылқы зауытын басқарған Есен Орақбаев туралы «Директор», осы ауданның мал азығын дайындаушы «Сәуле» тракторшы қыздар бригадасының жұмысы жөнінде «Аққу қыздар» деректі фильмдерін дайындады авторы (С.Ғазизов, операторы А.Әжмұқанов).
1986 жылы студия түрлі түсті хабарлар дайындауға жағдай жасаған тағы бір оқиға болды. Ол Южно - Сахалинск қаласынан алдырылған үшінші ПТВС еді. Сол кезде қолға алынған «Серпін» бағдарламасын әзірлеуде осы ПТВС кеңінен пайдаланылды. «Серпін» телевизиялық станциясының сондай бір хабары облыс орталығынан 150 километр қашықтықтағы Жымпиты (қазіргі Сырым) ауданының орталығынан дайындалды. Авторы Б.Мұхамбетәлиев, режиссері Ж.Иманғалиева. Техника жетістігін пайдаланып студиядан шалғай жатқан ауданнан бағдарлама әзірлеу ұжыммен қатар көрермен үшін де елеулі оқиға болды.
Орал телеарнасында өнер мен мәдениетті насихаттауда, оның проблемаларын көрсетіп шешуге Ботакөз Баймұқанова елеуі үлес қосты. 80- 90-шы жылдары ол дайындаған «Халық таланттары», «Терме», «Ән құмарлар клубы, «Дидар» циклдарының хабарлары осы міндеттерден көріне білді. Кейін Б:Баймұқанованың жастар тәрбиесі мен ұрпақтар түсіністігіне және отбасы бірлігіне арналған ұлттық «Ақ отау», «Қыз Жібек», «Айқаракөз» хабарлары көрермендердің жылы лебізіне бөленген бағдарламалар болды.
Өткен ғасырдағы 90-шы жылдардың басында батыс қазақстандықтардың сүйсіне қараған хабарларының бірі кешкі уақытта берілген «Ақшам» бағдарламасы еді. Хабарды, оның авторлары, қос журналист С.Абылаев пен Б.Мұхамбетәлиев жүргізді. Осы кезде тікелей эфирде жүрген «Обратная связь» бағдарламасының рейтингі жоғары болды. Оны құрамында Л.Корина, Г.Доронин, В. Григоркина, Н.Крылова, режиссерлер Н.Баймукашев, Г.Корчагина, В.Юртаева, дыбыс режиссері О.Тәженов бар шығармашылық топ дайындап отырды.
Бүгінде «Қазақстан – Орал» телеарнасы бойынша тәулігіне 14 сағат, ал аптасына 98 сағат бағдарламалар беріледі. Аптадағы хабарлардың 21 сағатын республикалық, 5 сағатын облыстық мемлекеттік тапсырыс құрайды. Арна бойынша тәулік сайын эфирге беріліп отырған төл хабарлардың 4 сағаты тың бағдарламалар. Оның 60 пайызы қазақ тілінде дайындалады.
Таң сәріден ұсынылатын «Қайырлы таң» ертеңгілік бағдарламасы көрермендердің көңіл күйін көтеріп, мәдени-көпшілік шаралардан үздік шыққан жандардың жұмыс кестесінен хабардар етіп, тұрмыстық жәйттер бойынша пайдалы кеңестер береді. «Наркескен», «Толғауы тоқсан қызыл тіл», «Ой дода» ток - шоу хабарлары мен «Жебе» пікір талас дөңгелек үстелі ерекше орын алса, кейін олардың орнын «Бізбен бірге» бағдарламасы басты.
Орыс тілді аудиторияға арналған «Прямая речь» хабарында қазақ тілінің қолдану аясын кеңейту мәселелері жергілікті ғалымдары мен тіл мамандарының, ұлттық – мәдени орталық өкілдерінің, жалпы тіл жанашырларының қатысуымен талқыланады.
Орал телестудиясында отыз жылға жұмыс істеп келе жатқан журналист Свелана Ханның танымал авторлық бағдарламалары баршылық. Соның бірі өмірдің ащысы мен тұщысын айна қатесіз бейнелейтін «Из жизни» бағдарламасы.
Қазақ теледидарының 50 жылдығына орай корпарация басшылығы ұйымдастырған деректі фильмдер байқауына қатысқан «Қазақстан-Орал» телеарнасының шығармашылық ұжымы дайындаған «Жалпақталдық жастардың жасырын ұйымы» туындысы (авторы Г.Көнеева, режиссері Н.Тухватуллина, опраторы Р.Ғазезов, монтаждаушы оператор Н.Ғимранов, дыбыс режиссері М.Қансұлтанов ) бірінші жүлдеге ие болды. Сонымен қатар орыс тілінде дайындалған деректі фильмдер «Апа» (авторы Р.Сатқанова, режиссері А.Қонашева, дыбыс режиссері М.Қансұлтаонов, оператор Р.Садыров, монтаждаушы операторлар С.Болтанов, Н.Ғимранов) «Преодоление»(авторы Д.Рамазанов, оператор Р.Садыров, режиссері А.Қонашева, дыбыс режиссері М.Қансұлтанов, монтаждаушы оператор А.Аймұратова), «Неразрывная связь» (авторы А.Джампеисова, операторлары Р.Садыров, Р.Ғазезов, дыбыс режиссері М.Қансұлтанов) ерекше аталды. 2008 жылы ХІ халықаралық шығармашыл жастар фестивалінде А:Байменшина репортаждық жанрдағы «Нысана» хабары үшін «Журналистика» аталымы бойынша лауреат атанды.
Орал өңірінің көрермендері аптаның бес күнінде тәулігіне бес рет облыс арнаулы жаңалықтарымен, соның ішінде төрт рет тың жаңалықтармен таныса алады. Бұл «Ақжайық» ақпараттық бағдарламасының редакциясы құрылуы арқасында мүмкін болды. Арнайы редакция болып құрылған кезде оған бірінші болып А.Салықов жетекшілік жасады, одан кейін К.Қамбетова басқарды. Жаңалықтар қызметі журналистік төселудің тай қазаны. Сондықтан кейінгі буын өкілдер кәсіби шеберлігін шыңдаған журналистерге айналды. Олар – Л.Елеу, Е.Әбіш, Ә.Русалиева, Б.Базарбаева, Т.Рудаметова, Т.Жұбанышов, Д. Темірғалиева. Жаңа келген жастар Р.Диалиевтың, Т.Кенжеғалиевтің, Г.Өтепованың, С.Бораншиеваның олардан үйренері аз емес.
1980 жылы түрлі-түсті пленкаға көшкен Орал телестудиясы, 1989 жылдан бастап түрлі-түсті бейнетаспамен жұмыс жасауды қолға алды. Ал 2003 жылдан облыстық телевизия толықтай сандық форматқа көшірілді.
«Қазақстан – Орал» телеарнасы осы заманғы сандық санаттағы бейне-дыбыс жазу, монтаждау құралдарымен толық жабдықталды. Оларды қазір бейнетүсіру операторлары С.Дияров, Р.Ищанов, Р.Ғазезов, Н.Идиров, Т.Тоқмамбетов, Е.Меңдіғалиев, Т.Қажымов, монтаждаушы операторлар Е.Қонашев, Р.Базаров, С.Болтанов, Н.Халитов, Н.Ғимранов, А.Қағазбеков, А.Аймұратова, дизайнер Н.Хайруллина, дыбыс режиссердері М.Қансұлтанов, Ж.Құмаров, бейнеинженерлер А.Еламанова, В.Караваев, Б.Шаңғалиев, В.Коваленко өз қызметінде пайдалануда.
Арна қызметкерлері тегістей компьютермен жұмыс істеп, интернетті кеңінен пайдалануда. 2003 жылдан бастап «Қазақстан Орал» телеарнасының бағдарламалары «Кателко» ғарыштық жүйесі арқылы облысқа тарай бастады. 2007 жылдың 1-ші сәуірінен облыстық радио хабарлары да ғарыш арқылы таралу мүмкіндігіне ие болды. Бүгінгі таңда облыстың 98 пайызы «Қазақстан» Ұлттық арнасының жиілігінде тарайтын облыстық телехабарларды көріп келеді. 28-ші дециметрлік «Қазақстан-Орал» телеарнасының хабар тарату кезіндегі елді мекендерді қамту аймағы 50-60 км радиус шамасында.
2010 жылдың 9 қыркүйегінен бастап барлық аудан орталықтары мен ірі елді-мекендер «Қазақстан-Орал» телеарнасын 14 сағаттық бағдарламасын көре бастады.
Филиалдың кәзіргі жоспары – материалдық базасын кеңейтіп, жаңа үлгідегі телестудия салу.
Сыртқы сілтемелер
Санат:Бұқаралық ақпарат құралдары Санат:Қазақстан телеарналары
Лэ Рой (Мичиган)
Лэ Рой (Le Roy) — Мичиган штатының Osceola округіне жататын АҚШ қаласы.
Қала тұрғындарының саны 267 адамды құрайды. Алып жатқан жер аумағы 2.59 км² шамасында. FIPS коды — 26-47100.
Сыртқы cілтемелер
Санат:Мичиган қалалары
NGC 7199
NGC 7199 — Үндіс шоқжұлдызында орналасқан SBa типті галактика.
Жаңа жалпы каталогтың түпнұсқа басылымының тізіміне енеді.
Ашылуы
Бұл нысанды 1835 жылы 22 маусымда Джон Гершель астрономы ашқан болатын және NGC каталогында 7199 деген нөмірге ие болды. Сондай-ақ, бұл ғарыш объектісі өзге де зерттеулер мен каталогтарда кездескендіктен оның келесідей атаулары бар: PGC 68124, ESO 108-14.
Олыся-Шор
Олыся-Шор — Ресейдегі өзен. Коми Республикасы, Ненецк АО жер аумақтарынан ағып өтеді. Өзен сағасы Колва өзенінің сол жағалауынан 200 км қашықтықта орналасқан. Өзен ұзындығы 20 км-ді құрайды.
Су реестрінің мәліметтері
Ресей мемлекеттік су тізілімінің мәліметі бойынша Двинск-Печорск су алабы өңіріне жатады, өзеннің сушаруашылық бөлігі — Уса өзені. Өзен саласы — Уса, өзен алабы — Печора.
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Сыртқы сілтемелер
Санат:Коми Республикасы өзендері Санат:Ненецк автономиялық округі өзендері
NGC 2719
NGC 2719 — Сілеусін шоқжұлдызында орналасқан Im типті галактика.
Жаңа жалпы каталогтың түпнұсқа басылымының тізіміне енеді.
Ашылуы
Бұл нысанды 1786 жылы 28 наурызда астроном Уильям Гершель ашқан болатын және NGC каталогында 2719 деген нөмірге ие болды. Сондай-ақ, бұл ғарыш объектісі өзге де зерттеулер мен каталогтарда кездескендіктен оның келесідей атаулары бар: PGC 25281, UGC 4718, MCG 6-20-17, ZWG 180.25, KUG 0857+359A, KCPG 181A, ARP 202.
Сыртқы сілтемелер
Санат:NGC нысандары Санат:Сілеусін (шоқжұлдыз)
Аға мирек
АҒА МИРЕК — парсы кескіндемешісі, сүйектен бұйым жасайтын зергер. 16 ғасырда Шығыс елдеріне кең тараған тебриз мектебінің өкілі. Қолтаңбасының әсемдігімен, нәзік нақышымен ерекшеленеді. А.Мирек 1539 — 1543 жылдары Низамидің “Хамса” қолжазбасын (Британ мұражайы) безендірген шеберлердің бірі.
Өскенбай Аяпұлы Аяпов
Өскенбай Аяпұлы Аяпов (15.9.1929 жыл, Жамбыл облысы, Сарысу ауданы, Жайылма ауылы — 17.1.1983 жыл, Алматы) — ғалым, техника ғылымдарының докторы (1973), профессор (1973), Қазақстан ғылым академиясының корреспондент мүшесі (1979).
Шығармалары
thumb|right|200px|Ө.Аяпов. Зәулім үй - қала көркі кітабы
Сыртқы сілтемелер
Санат:15 қыркүйекте туғандар Санат:1929 жылы туғандар Санат:Сарысу ауданында туғандар Санат:17 қаңтарда қайтыс болғандар Санат:1983 жылы қайтыс болғандар Санат:Алматыда қайтыс болғандар Санат:Қазақстан ғалымдары Санат:Қазақстан инженерлері Санат:Техника ғылымдарының докторлары Санат:Алматы Құрылыс материалдары ғылыми-зерттеу және жобалау институтының профессорлары Санат:Өнертапқыштар
Отыз сегіз жыл Қытайда
Отыз сегіз жыл Қытайда — 2011 жылы Алматы қаласы «Б. о. ж.» баспасында басылып шыққан кітап. Кітап авторы/құрастырушысы — Әлібек Файзуллаұлы, редакторы — Б. Дарғожина. Беттер саны — 272.
Қазақстан Республикасының Ұлттық мемлекеттік кітап палатасынан тіркелу кезінде берілген ISBN нөмірі — 978-601-06-1675-2.
Сыртқы сілтемелер
Санат:Қазақша кітаптар Санат:2011 жылы шыққан кітаптар Санат:Б. о. ж. баспасының кітаптары
Шадияр Қондыбаев
Шадияр Қондыбаев (26.6. 1960 жылы туған, Шәуілдір аулы) — спортшы, ҚР Туризм және спорт агенттігінің таэквандо спорты түрінен мемлекеттік жаттықтырушысы (WTF). Қара белбеудің (5 дан) иегері. Таэквандодан Ресейдің чемпионы (1991). ҚР Таэквандо федерациясының 1-вице президенті.
Вольферн
Вольферн (Wolfern) — Аустриядағы жәрмеңкелік коммуна. Жоғарғы Аустрия федералды жеріне қарасты Штайр округінің құрамына енеді.
Қаланың тұрақты тұрғындарының саны 2897 адамды құрайды (1 қаңтар 2006). Алып жатқан жер аумағы 32 км² шамасында. Елді мекеннің автомобиль коды — SE, ресми идентификациялық коды — 4 15 21.
2003 жылғы сайлау нәтижесі бойынша коммунаның бургомистрі болып Франц Шильхубер (АҰП) саналады.
Сыртқы сілтемелер
Санат:Жоғарғы Аустрия елді мекендері
Есенқұлы атырабы
Есенқұлы атырабы (Esenguly etraby) — Түрікменстанның Балқан уәлаятындағы атырап.
Вольтаго-Агордино
Вольтаго-Агордино (Voltago Agordino) — Италиядағы коммуна, Венето әкімшілік аймағына қарасты Беллуно провинциясында орналасқан.
Есенқұлы атырабы
Тарихы
1927 жылы қаңтарда орталығы Хасанқұлы кенті болған Түрікмен КСР Хасанқұлы ауданы болып құрылған.
Аярлық
Аярлық  — адам мінезіндегі жағымсыз қасиет. Әр түрлі сұрқиялық, құбылмалы мінез ерекшеліктерін, сезім күйлерін білдіреді. Қулық пен сұмдық, зұлымдық пен айлакерлік т.б. жағымсыз мінез-құлықтың жиынтығы түріндегі адамның іс-әрекетінен, басқа адамдармен қарым-қатынасынан, сөйлеген сөзінен байқалады.
Есенқұлы атырабы
Тарихы
1939 жылы қарашада Хасанқұлы ауданы жаңадан құрылған Красноводск облысына берілді.
Вольтаго-Агордино
Қаланың тұрақты тұрғындарының саны 991 адамды құрайды (2008). Халық тығыздығы 45 адам/км². Алып жатқан жер аумағы 22 км² шамасында. Пошта индексі — 32020.
Аярлық
Санат:Адам қасиеттері
Есенқұлы атырабы
Тарихы
1947 жылы қаңтарда Красноводск облысы жойылып, аудан Ашхабад облысына берілді.
Вольтаго-Агордино
Сыртқы сілтемелер
Санат:Венето елді мекендері
Есенқұлы атырабы
Тарихы
1952 жылы сәуірде Красноводск облысы қалпына келтіріліп, Хасанқұлы ауданы қайтадан оның құрамына енді.
1955 жылы желтоқсанда Красноводск облысы қайтадан жойылып, аудан қайтадан Ашхабад облысының құрамына енді.
1959 жылы мамырда Ашхабад облысы таратылып, облыс Түрікмен КСР-іне тікелей бағынышты болды.
1973 жылы желтоқсанда аудан қалпына келтірілген Красноводск облысына берілді.
1988 жылы аудан таратылды.
1992 жылы қалпына келтірілген Хасанқұлы ауданы Балқан уәлаятының құрамына еніп, алдымен Хасанқұлы атырабы, содан кейін Есенқұлы атырабы болып өзгертілді.
Сілтеме
Санат:Балқан уәлаяты атыраптары
1051 жыл
Туғандар
Тағы қара: Санат:1051 жылы туғандар
Қайтыс болғандар
Тағы қара: Санат:1051 жылы қайтыс болғандар
Түсініктемелер
*
Ридельберг
Ридельберг (Riedelberg) — Германия Федеративтік Республикасының Рейнланд-Пфальц жерінде орналасқан муниципалитет. Оңтүстік-батыс Пфальц ауданының құрамына енеді.
Муниципалитеттің тұрақты тұрғындарының саны 492 адамды құрайды (31 желтоқсан 2010 жыл). Алып жатқан жер аумағы 5,23 км² шамасында. Мемлекет ішінде бекітілген ресми коды — 07 3 40 221. Муниципалитеттің басшысы — Мартин Кремер.
Сыртқы сілтемелер
Санат:Рейнланд-Пфальц елді мекендері
Сан-Жомил
Сан-Жомил (São Jomil) — Португалиядағы аудан (фрегезия), Браганса округінің құрамына кіреді. Виньяйш муниципалитетінің құрамдас бөлігі болып табылады.
Португалияның Солтүстік аймақ регионына қарасты Алту-Траз-уш-Монтеш экономика-статистикалық субрегионының құрамына енеді. 2001 жылғы мәліметтер бойынша тұрғындарының саны 62 адамды құрайды. Алып жатқан жер аумағы 7,96 км² шамасында. Халық тығыздығы — 7,8 адам/км².
Тарихы
Ескі әкімшілік бөлініс бойынша Траз-уж-Монтиш және Алту-Дору провинциясының құрамына кірген.
Сыртқы сілтемелер
Санат:Браганса округінің елді мекендері
Қазақстан патриоттары партиясы
Қазақстан Патриоттары Партиясы - Қазақстан саяси партиясы. Партия 2000 жылғы 4 тамызда тіркелген, 2003 жылғы 21 наурызда қайта тіркеуден өтті.
2004 жылғы Мәжіліс сайлауында партия 0,55% дауыс жинап, Парламентке өте алмады. 2007 жылғы Мәжіліс сайлауының қорытындылары бойынша партия 0,78% дауысқа ие болды. Партия жетекшісі Ғ.Е.Қасымов 2007 жылы Президент Жарлығымен Парламент Сенатының депутаты болып тағайындалды.
Големани (Велико Тырново облысы)
Големани (Големани) — Болгариядағы ауыл. Велико Тырново облысына қарасты Елена қауымының құрамына кіреді.
2010 жылғы мәліметтер бойынша тұрғындарының саны 7 адамды құрайды.
Пошта индексі — 5070. ЕКАТТЕ коды — 15391.
Сыртқы сілтемелер
Санат:Велико Тырново облысының елді мекендері
Патогенез
Патогенез (παθος — бүліну, ауру, γενεσις — даму) — аурудың немесе оның көріністерінің пайда болуы мен динамикасының механизмдері. Патогенезді зерттеп дәрігерлер аурудың қалай пайда болып ,дамыған жолын айқындайды. Патогенез әр түрлі деңгейлерде зерттеледі: молекулярлық деңгейден бастап, жалпы бүкіл ағзаның бұзылымына дейін.